Aug 27,2016
వారాంతంలోనూ నష్టాల్లోనే..
                    ముంబయి: అమెరికా ఫెడ్‌ వడ్డీరేట్ల పెంపు భయాలు వారాంతంలోనూ మార్కెట్లను ప్రభావితం చేశాయి. ఫెడ్‌ సమవేశం నేపథ్యంలో శుక్రవారం మదుపరులు ఆచితూచి ట్రేడింగ్‌ నిర్వహించడం కనిపించింది. వడ్డీరేట్ల ప్రభావం ఉండే స్టాక్స్‌ను ఎక్కువ మొత్తంలో వదులుకొనే ప్రయత్నం చేశారు. దీంతో మార్కెట్లో భారీ విక్రయాలు నమోదు అయ్యాయి. ఫలితంగా బీఎస్‌ఈ సూచీ సెన్సెక్స్‌ 53.66 పాయింట్ల మేర కుంగి 27,782 పాయింట్లకు పడిపోయింది. అంతకు ముందు సెషన్‌లో సెన్సెక్స్‌ 224 పాయింట్ల మేర నష్టపోయిన సంగతి తెలిసిందే. మరోవైపు నేషనల్‌ స్టాక్‌ ఎక్సేంజీ సూచీ నిఫ్టీ 19.65 పాయింట్లు తగ్గి 8,572.55 పాయింట్ల వద్ద ముగిసింది. బీఎస్‌ఈలో మిడ్‌క్యాప్‌, స్మాల్‌క్యాప్‌ సూచీలు దాదాపు యథాతథ స్థాయిలోనే నిలిచాయి. కాగా మదుపర్ల మద్దతు కరువై 1552 స్టాక్స్‌ నష్టాలు చవి చూడగా, 1089 స్టాక్స్‌ లాభాల్లో ముగిశాయి.
మీ స్నేహితులకు రికమెండ్ చెయ్యండి